# Naudotojo vadovas

# Asmeninis kompiuteris VAIO Fit 14/15SVF14A1/SVF15A1

Spausdinti

## Prisijungimas prie interneto naudojant laidinį ryšį

Prieš naudodami internetą, turite pasirašyti sutartį su interneto paslaugų teikėju (IPT) ir atlikti įrenginių, kurių reikia norint prijungti VAIO kompiuterį prie interneto, sąranką.

Vieną LAN kabelio (nepridedama) galą prijunkite prie VAIO kompiuteryje esančio LAN prievado, o kitą – prie tinklo.

#### Pastaba

- Daugiau informacijos apie tai, kokių prietaisų reikia interneto prieigai ir kaip VAIO kompiuterį prijungti prie interneto, teiraukitės IPT.

- Jungdami VAIO kompiuterį prie interneto įsitikinkite, kad naudojate kabelį, ant kurio parašyta „Network“ (tinklas) arba „Ethernet“ (eternetas).

- Prie VAIO kompiuterio LAN prievado nejunkite telefono kabelio.

  Jei LAN prievadas prijungiamas prie toliau nurodytų tinklų arba telefono linijų, prievadą pasiekusi stipri elektros srovė gali padaryti žalos ir sukelti perkaitimą arba gaisrą.

  - Bet koks tinklas, išskyrus 1000BASE-T/100BASE-TX/10BASE-T tipo tinklus

  - Viešojo telefono ryšio abonento linija

  - Vietinė telefono stotelė (PBX)

  - Namų (vidaus telefono ryšys) arba verslo telefono linijos (kelių linijų verslo telefono ryšys)

#### Patarimas

- Norėdami VAIO kompiuterį prijungti prie interneto per „Wi-Fi(R)“ (belaidis LAN), turite nustatyti „Wi-Fi“ parametrus. Daugiau informacijos žr. „Wi-Fi(R)“ (belaidis LAN) ryšių užmezgimas.

Eiti į puslapio viršų

### Susijusi tema

- Apie interneto ryšio paslaugas
- Apie tinklą (LAN)
- „Wi-Fi(R)“ (belaidis LAN) ryšių užmezgimas

Eiti į puslapio viršų