# Naudotojo vadovas

# Asmeninis kompiuteris VAIO Fit 14/15SVF14A1/SVF15A1

Spausdinti

## Tinkamos darbo aplinkos įrengimas

Čia rašoma, kur galima (arba negalima) laikyti VAIO kompiuterį ir pateikiamos ergonomiško naudojimo instrukcijos.

### Kur galima laikyti VAIO kompiuterį

Statydami VAIO kompiuterį įsitikinkite, kad:

- turite prieigą prie maitinimo šaltinio ir reikiamų prievadų;

- aplink kompiuterį yra pakankamai laisvos erdvės;

- kompiuteris yra dedamas ant pakankamai plataus plokščio paviršiaus, kad dirbdami kompiuteriu galėtumėte patogiai žiūrėti į jo ekraną;

- kompiuterį galite pastatyti priešais save ir galite sėdėti tiesiai bei laikyti dilbius lygiagrečiai su grindimis.

### Kur negalima laikyti VAIO kompiuterio

Statydami VAIO kompiuterį netinkamoje vietoje rizikuojate jį pažeisti ar sugadinti. Nedėkite kompiuterio tokioje vietoje, kur:

- ją pasiekia tiesioginiai saulės spinduliai;

- veikia magnetiniai laukai ar šaltiniai;

- veikia šilumos šaltiniai, pvz., radiatorius;

- daug dulkių;

- pernelyg drėgna;

- prasta ventiliacija.

#### Pastaba

- Kai VAIO kompiuteris veikia, vieta aplink ventiliacijos angą gali labai įkaisti. Būkite atsargūs ir nelieskite šios vietos.

- Nedėkite jokių daiktų šalia ventiliacijos angos, kad jie šios neužblokuotų.

#### Patarimas

- VAIO kompiuteris skleidžia aukšto dažnio radijo ryšio signalus ir gali trikdyti radijo arba televizijos imtuvų veikimą. Jei taip nutinka, patraukite kompiuterį tinkamu atstumu nuo radijo arba televizoriaus.

### Ergonomiškas naudojimas

Reikia kiek įmanoma labiau atsižvelgti į toliau pateiktus ergonomiško naudojimo patarimus.

#### Baldai ir padėtis

Sėdėkite ant kėdės su tinkama atrama. Nustatykite kėdės aukštį, kad kojas galėtumėte patogiai pastatyti ant grindų. Kad būtų patogiau, galite pasinaudoti kojų atrama.

Sėdėkite patogiai, tiesiai, nesikūprinkite ir pernelyg neatsiloškite.

#### Kompiuterio ekrano stebėjimo kampas

Geriausiai padėčiai nustatyti pasinaudokite ekrano kreipimo funkcija. Kai sėdite priešais VAIO kompiuterį, jo ekranas turi būti akių lygyje arba šiek tiek žemiau. Taip pat nustatykite ekrano ryškumo lygį.

Tinkamai nustatę kompiuterio ekrano pokrypį ir ryškumą, sumažinsite akių ir raumenų nuovargį.

#### Apšvietimas

Pasirinkite vietą, kurioje langai ir šviestuvai neatsispindėtų kompiuterio ekrane. Naudokite netiesioginį apšvietimą, kad ekrane nebūtų šviesių dėmių. Tinkamas apšvietimas padeda dirbti komfortiškiau ir efektyviau.

#### Pastaba

- Reguliuodami žiūrėjimo kampą, nespauskite VAIO kompiuterio per stipriai, kad nesugadintumėte jo mechaniškai.

#### Patarimas

- Tai taikoma ir naudojant išorinį monitorių.

### Pastabos dėl VAIO kompiuterio naudojimo

Laikykitės toliau pateikiamų nurodymų, kad nepažeistumėte ir nesugadintumėte VAIO kompiuterio.

- Atsargiai, kad nesutrenktumėte, padėkite VAIO kompiuterį ant plokščio paviršiaus.

- Būtinai išjunkite VAIO kompiuterį prieš perkeldami jį į kitą vietą. Jei nešiosite įjungtą kompiuterį, gali sugesti standusis diskas. Prieš nešdami kompiuterį, atjunkite visus prie jo prijungtus kabelius.

- Nemėtykite ir nedaužykite VAIO kompiuterio. Net ir nedidelis smūgis ar vibracija gali sugadinti standųjį diską.

- Nepalikite VAIO kompiuterio nestabilioje padėtyje.

Eiti į puslapio viršų